CELEX: 62019CB0486
Language: bg
Date: 2019-11-19 00:00:00
Title: Дело C-486/19: Определение на Съда (десети състав) от 19 ноември 2019 г. (преюдициално запитване от Korkein oikeus - Финландия) — Наказателно производство срещу A, B (Преюдициално запитване — Член 99 от Процедурния правилник на Съда — Държавни помощи — Данък върху захарните изделия, сладоледа и освежаващите напитки — Освобождаване на сходни продукти, което може да представлява държавна помощ по смисъла на член 107, параграф 1 ДФЕС — Правомощия за налагане на наказателноправна санкция при неизпълнение на свързаните с този данък задължения)

10.2.2020   
            
            
               BG
            
            
               Официален вестник на Европейския съюз
            
            
               C 45/13
            
         
      Определение на Съда (десети състав) от 19 ноември 2019 г. (преюдициално запитване от Korkein oikeus - Финландия) — Наказателно производство срещу A, B
      (Дело C-486/19) (1)
      
      (Преюдициално запитване - Член 99 от Процедурния правилник на Съда - Държавни помощи - Данък върху захарните изделия, сладоледа и освежаващите напитки - Освобождаване на сходни продукти, което може да представлява държавна помощ по смисъла на член 107, параграф 1 ДФЕС - Правомощия за налагане на наказателноправна санкция при неизпълнение на свързаните с този данък задължения)
      (2020/C 45/09)
      Език на производството: фински
      
         Запитваща юрисдикция
      
      Korkein oikeus
      
         Страни в главното производство
      
      A, B
      
         Диспозитив
      
      Правото на Съюза трябва да се тълкува в смисъл, че допуска на физическо лице, което действа от името на предприятие — данъчнозадължено лице за данък върху потреблението на някои продукти като разглеждания в главното производство данък, и което не е изпълнило свързаните с този данък задължения, да бъде наложена наказателноправна санкция съгласно приложимото национално право, дори ако освобождаването, което други предприятия ползват за сходни продукти, следва да се разглежда като държавна помощ по смисъла на член 107, параграф 1 ДФЕС.
      
         (1)  ОВ C 295, 2.9.2019 г.